З маленькімі дзеткамі лепш пасяліцца ў Затоне, ціхім курорце паміж Задарам і Нінам. Варыянтаў разьмяшчэньня процьма: на віле сярод соснаў, у гатэлі з трохразовым харчаваньнем, у доме на колах ці нават у намёце. Калі ўзяць напракат машыну ці ровары, то можна агледзець ваколіцы з Плітвіцкімі азёрамі, выспамі і вадаспадамі, храмамі і музэямі. Але і тут выявіўся адзін мінус: сёлета скасаваныя чартарныя рэйсы ў Харватыю зь Менску, лоўкостары туды ня лётаюць, таму застаецца адзіны, нязручны і нятанны варыянт — ляцець зь перасадкамі.